Vrystater in hof oor kratte vol onwettige ammunisie | Netwerk24
Deur News24 17 Augustus 2019 22:17
Die kiste vol ammunisie en sakke plofstof wat deur die Valke in die Vrystaat gekonfiskeer is.Foto: Verskaf
Josef Markus Fourie (53) het Vrydag borgtog van R5 000 gekry in dieselfde hof ??nadat hy Donderdag in hegtenis geneem is.
“Hy is aangekla van die onwettige besit van plofstof en ammunisie,” het Lynda Steyn, ’n ondersoekbeampte van die Valke, in ’n verklaring gesê.
Die Valke en die Noord-Kaapse misdaadintelligensie is daarop gewys dat Fourie glo die onwettige ammunisie en plofstof by sy perseel in Spitskop naby Bloemfontein gestoor het.
Daar is beslag gelê op verskeie kratte met ammunisie en ’n houer met nege verskillende plofstowwe.
Die Valke het hom in hegtenis geneem tydens ’n optrede van hul ondersoekeenheid vir ernstige georganiseerde misdaad.
Steyn het gesê die saak is uitgestel vir verdere ondersoek.
Fourie is op borgtog van R5 000 vrygelaat.
Meer oor: Bloemfontein | Ammunisie | Plofstof